म राजदूत भएर दिल्ली जाँदा गुजराल प्रधानमन्त्री हुनु एउटा सुखद् संयोग थियो। शिष्टाचार भेटमा मैले भुटानी शरणार्थी समस्याको विषय उठाउँदा मौन बसे र पछि 'यसमा मलाई दबाब नदिनुहोला' भने। मैले उनीसँग संगत गरेको १५ वर्षमा यही एउटा विषय र समय थियो, जसमा उनले लाचारी प्रकट गरेका थिए। र पनि, गुजराल नेपालप्रति विशेष चासो राख्दथे। उनी प्रधानमन्त्री भएपछि पहिलो विदेश भ्रमणका रूपमा नेपाल नै आए। 'नेपाल फर्स्ट' गुजरालको मान्यता नै थियो। त्यसयता कुनै भारतीय प्रधानमन्त्रीबाट नेपालको औपचारिक भ्रमण भएको छैन। सार्क स्थापनाताका उनले गरेको लविङ्ग पनि यहाँनेर स्मरणीय छ।
